נרסס השלישי

נרסס השלישי "הבנאי" (ארמנית Ներսես Գ Շինող) היה הקתוליקוס של הכנסייה האפוסטולית הארמנית בין השנים 641 ו-661.

נרסס השלישי נולד בכפר איצ'חאן שבמחוז טאיק בארמניה ההיסטורית, ולאחר הכשרה צבאית שינה את יעודו והיה לבישוף של טאיק. בשנת 641 מונה לקתוליקוס של הכנסייה הארמנית וזכה בתואר "הבנאי" בזכות מיזמי הבנייה הגדולים בהם החל. בין היתר מיוחסים לו הקמת המנזר בחור ויראפ, קתדרלת זוורטנוץ, שיפוץ הקתדרלה בדווין, הבירה ההיסטורית של ארמניה, המנזר בוורגוואנק ועוד. לפי אחת המסורות הוא נקבר בצידה הצפוני של קתדרלת זוורטנוץ.

הכנסייה האפוסטולית הארמנית
אנשי דת נוצרים